Diefstal ’n doring in die vlees vir Eskom | Netwerk24
Diefstal ’n doring in die vlees vir Eskom
Deur Elvira Wood 03 April 2020 09:19
Die kragreus kla Vrydag in ’n verklaring dat daar ’n beduidende toename in diefstal en vandalisme van sy infrastruktuur in veral Gauteng is. Dit selfs nou gedurende die staat van inperking wat weens die uitbreek van die Covid-19-virus afgekondig is.
Eskom sê hy het weens dié diefstal nou probleme met kragtoevoer na sommige areas.
“Die diefstal en vandalisme van die netwerk en toerusting lei nie net tot onderbrekings wat ’n ongerief vir die publiek veroorsaak nie, maar het ook ’n beduidende negatiewe uitwerking op ons bedrywighede en pogings om ’n diens aan noodsaaklike dienste en inwoners te lewer,” sê Motlhabane Ramashi, Eskom se senior bestuurder verantwoordelik vir bedrywighede en instandhouding in Gauteng, in die verklaring.
Eskom sê hy werk nou saam met die owerhede om wetsoortreders vas te vat.
Hy vra ook die publiek om Eskom by 0860 037 566 of by die misdaadlyn 0800 112 722 te skakel om enige misdaad wat sy infrastruktuur betref aan te meld.
Cable theft is one of the main reasons for constant power outages.
Report cable theft to @SAPoliceService
or to Eskom Crime Line 0800 11 27 22 (toll-free pic.twitter.com/ULfIqTG18V
— Eskom Hld SOC Ltd (@Eskom_SA) March 31, 2020
Meer oor: Eskom | Covid-19 | Diefstal | Kragonderbreking | Inperking
Eskom wil nie meer windkrag hê – vraag te min